Ўқувчилар дарс вақтида ахлоқсизлик қилди - Zamin.uz\nЎқувчилар дарс вақтида ахлоқсизлик қилди\nИжтимоий тармоқларда дарс вақтида мактаб синф хонасида оёғини парта устига қўйиб ахлоқсизлик қилган ўқувчи ва уларнинг ота-оналарига чора кўрилди. Бу ҳақда ХТВ матбуот хизмати хабар берди.\nХалқ таълими вазирлиги томонидан ижтимоий тармоқларда кенг муҳокамаларга сабаб бўлган дарс вақтида ахлоқсизлик қилаётган ўқувчиларнинг шахси аниқланди. Мазкур ҳолат Самарқанд вилоятидаги 77-мактабнинг 9-синф ўқувчилари томонидан содир этилганлиги маълум бўлди.\n«Шу ўринда ота-оналардан фарзанд тарбиясидаги ҳар бир жараён муҳимлигини яна бир бор эслатган холда, уларнинг тарбиясига эътиборсиз бўлмасликларини, мактаб муқаддас даргоҳ, ўқитувчи эса доим эъзозли ва ҳурматли инсон эканликларини доимий равишда уқтириб боришларини сўраб қоламиз. Бу каби хатти-ҳаракатлар уларнинг келажагида салбий оқибатларни келтириб чиқариши мумкин», дейилади хабарда. “Замин” янгиликларини “Twitter”да кузатиб боринг\nЯнгиликлар » Жамият » Ўқувчилар дарс вақтида ахлоқсизлик қилди


Қувайтлик тадбиркорлар Булунғурда ёнғоқ етиштиради - zarnews.uz\nҚувайтлик тадбиркорлар Булунғурда ёнғоқ етиштиради\nСавдо-саноат палатаси вилоят ҳудудий бошқармасида навбатдаги инвестиция куни тадбири ўтказилди.\nУнда 4 нафар ташаббускор тадбиркор умумий қиймати 8,5 миллион долларлик лойиҳалари билан қатнашди. Тадбиркор Ҳошим Алиев Булунғур туманида ёнғоқ плантацияси ташкил этмоқчилигини билдирган бўлса, "Samarkand Protect Oil Group" масъулияти чекланган жамияти вакиллари Ургут туманида хитойлик инвесторлар билан ҳамкорликда 6 миллион долларлик ғишт заводи қуриш таклифини билдирди. "Рай¬ҳон-тур бизнес" масъулияти чекланган жамияти раҳбари Умида Солиева меҳмонхона қуриш учун банк кредити ажратилишида амалий ёрдам сўради. АҚШдан ташриф буюрган инвестор "Pamir Group" Inc компанияси раҳбари Муҳаммаднаим Шарифзода Самарқанд шаҳрида меҳмонхона қуриш учун 1 миллион доллар тўғридан-тўғри сармоя киритишини маълум қилди.\nТадбирда иштирок этган вилоят ҳокимининг биринчи ўринбосари Ж.Ўроқов ва вилоят ҳокимининг ўринбосари О.Ходжаев ҳар бир таклифни ўрганиб чиқиб, инвесторларга тегишли тавсиялар ва масъул ходимларга лойиҳаларни амалга ошириш юзасидан топшириқлар берди.\n- Биз қувайтлик ҳамкорлар билан биргаликда Булунғур туманида 30 гектар лалми майдонда АҚШнинг "Чандлер" навли ёнғоғини етиштириш лойиҳасини таклиф этдик, - дейди Ҳошим Алиев. - Бунинг учун 1,5 миллион доллар тўғридан-тўғри хорижий инвестиция киритишни режалаштирганмиз. Кейинчалик маҳсулотни экспорт қилиш ва шу ернинг ўзида қайта ишлаш ҳам кўзда тутилган. Учрашувда таклифим яхши қабул қилинди. Туманнинг иқлими, майдонларнинг жойлашуви ва бошқа жиҳатларини эътиборга олган ҳолда бир неча ҳудуддаги ер майдонларини тавсия этишяпти. Таклиф этилган ва бизга маъқул бўлган майдонлардан бирида тез орада иш бошлаш ниятидамиз.


АЭХА Эрон билан навбатдаги музокаралар сентябрда бўлишини билдирди\n26 ноябр 2020, Тошкент вақти: 01:12\nАтом энергияси халқаро агентлиги (АЭХА) раҳбари Юкия Амано.\nАтом энергияси халқаро агентлиги (АЭХА) Теҳроннинг ядровий дастури бўйича Эрон билан музокараларнинг янги давраси 27 сентябрга режаланганини билдирди.\nВена шаҳрида бўлиши режаланган музокаралар Ҳасан Руҳоний Эронга янги президент этиб сайланганидан бери томонлар ўртасидаги биринчи сўзлашувдир.\nРуҳоний БМТ Агентлиги ва дунёнинг етакчи давлатлари билан мулоқотда шаффофроқ бўлишни ва камроқ зиддиятга боришни ваъда қилган.\nЭрон ва Атом энергияси халқаро агентлиги вакиллари ўртасидаги охирги сўзлашув жорий йил май ойида ўтказилган эди.\nМузокарада халқаро экспертларнинг Эрондаги ядровий объектларга киришига рухсат бериш бўйича келишувга эришилмади.\nҒарб давлатлари Эронни яширинча ядровий қурол яратишга уринаётганлигини иддао қилиб келади. Расмий Теҳрон эса бу иддаоларни инкор қилиб келмоқда.


Афғонистонда генерал Дўстум кортежига ҳужум уюштирилди\n01:56 25 Октябр 2020\n12:47 31.03.2019 (Янгиланган 12:59 31.03.2019) Ҳавола олиш\nГенерал Абдул-Рашида Дўстум кортежига уюштирилган ҳужум оқибатида 1 тан соқчиси қурбон бўлди 2 киши жароҳатланди.\nТОШКЕНТ, 31 мар – Sputnik. Афғонистон шимолида “Толибон” радикал ҳаракати томонидан биринчи вице-президент, генерал Абдул-Рашид Дустум кортежига ҳужум уюштирилди, деб хабар қилмоқда Sputnik Dari.\nГенерал Дўстум автомобил кортежига Балх –Жаузжан вилоятига бораётганда Балх-Шиберган йўлида ҳужум уюштирилган. Ҳужум оқибатида 1 тан соқчиси қурбон бўлган икки нафари жароҳатланган. Биринчи вице-президент зарар кўрмаган.\nГенерал Дўстум Афғонистонни тарк этди\nХабарда айтилишига кўра, Дўстум ушбу ҳужум ҳақида олдиндан билган, лекин сафарини бекор қилмаган. Бўлиб ўтган жангда ҳужумчилар томонидан ҳам бир неча жангари йўқ қилинган ва ҳужумчи гуруҳ бошлиғи қўлга олинган.\nБундан бироз олдин генерал Дўстум, агар унга имконият берилса 6 ойда Афғонистон шимолини толибон жангариларидан тозалашини хабар қилган эди.\nЭслатиб ўтамиз, йил бошидан буён Толибон ҳаракати ўзининг ҳукуматга қарши фаолиятини кескин оширган. Толибон ва ҳукумат қўшинлари орасида кўплаб тўқнашувлар бўлиб ўтмоқда. Бир неча кун олдин Афғонистон Шимолида 170га яқин ҳукумат аскарлари толибон томонидан асирга олингани хабар қилинган эди.\nХалқ таълими вазирининг таъкидлашича, синф раҳбарларининг ойлик маошлари 1,5 бараварга оширилади. 2024 йилга қадар эса юқори натижаларга эришган педагогларнинг ойлик маоши 15 бараваргача оширилади.\nОАВлар Ким Чен Иннинг рафиқаси ғойиб бўлгани ҳақида хабар қилди\nОАВлар Ким Чен Иннинг рафиқаси ғойиб бўлгани ҳақида хабар қилди – у йил бошидан бери жамоатчилик олдида кўринмаяпти.\n17:10 Ўқитувчиларнинг ойлик маоши 10 миллионгача оширилади - Шерматов\n16:13 ОАВлар Ким Чен Иннинг рафиқаси ғойиб бўлгани ҳақида хабар қилди\n14:42 Россия МиГ-31 ва Су-35 қирувчиси АҚШ бомбардимончиларини ортга қайтарди\n14:12 БМТ 75 йиллиги: эски муаммолар, янги чақириқлар ва глобал ечимлар - Медведев\n13:17 Булунғурда озиқ-овқат маҳсулотларни арзонлаштириш бўйича чоралари қабул қилинди\nРоссия МиГ-31 ва Су-35 қирувчиси АҚШ бомбардимончиларини ортга қайтарди


ИнтерФУТБОЛ :: Обама ҳам бефарқ эмас\nОбама ҳам бефарқ эмас\nАҚШ собиқ президенти Барак Обама ҳам «Барселона» етакчиси Лионель Мессининг Аргентина терма жамоасидаги омадсизлигига бефарқ қараётгани йўқ. «Ҳаттоки, ҳамма даҳо сифатида эътироф этадиган киши ҳам ўз услубини яратиш йўлида бошқалар билан бирга ишлайди. Мана, Аргентина термаси гарчи жуда зўр ижрочи - Мессига эга бўлса-да, жаҳон чемпионатида ғалаба қозонолмаяпти. Сальвадор Далини эсланг. У кўп нарсани Жорж Бракдан ўрганган. Ёшларга маслаҳатим оддий - камдан-кам одам буюк ишларни ёлғиз бажара олишини унутманг», - деди 2009-2017 йиллар оралиғида АҚШ президенти лавозимида ишлаган Обама Sport.es сайтига берган интервьюсида.\nМаълумот ўрнида айтиш керак, Месси фаолияти давомида Аргентина термаси билан 4та турнир финалига чиқди, аммо бирортасида ғалаба қозонолмади. У энди 14 июнь - 7 июль кунлари Бразилияда бўлиб ўтадиган Америка кубогида зафар қучишга уриниб кўради. Аргентиналиклар турнирнинг «В» гуруҳида Колумбия, Парагвай ва Қатар термаларига қарши баҳс олиб боришади.\nАйтганча, Америка кубоги мусобақасига тайёргарлик кўраётган Аргентина миллий жамоаси мамлакат ёшлар термаси билан бирга машғулот олиб борди. Якунда ёш футболчилар навбатда туриб, «Барселона» сардори Лионель Месси билан суратга тушишди.\n23:33 Бензема французлар тарихига кирди (0)


Илҳом Зойир. Шакар (ҳажвия) | www.ziyouz.uz\nБош саҳифа Ўзбек насри онлайн антологиясиИлҳом Зойир (1961-2019)Илҳом Зойир. Шакар (ҳажвия)\nИлҳом Зойир. Шакар (ҳажвия)\nРежа бўлимидаги Бобўсин ака пенсага кетса, ўрнига Шарифжон бўлим бошлиғи бўлади, деб юришувди. Мардон Ҳусенович билан терс бўлиб қолиши эса бу гапларни чиппакка чиқариб қўйди.\nШарифжон бир сасиб бермоқчи бўлдию, яна шаштидан қайтди. Ўйлаб қараса, хотинининг гапида жон бор-да, хай! “Ўзингга ўзинг қилдингми, айбни бировга тўнкама!”\n— Бошлиқ билан орамиз бузилиб қолди, — деди Шарифжон чуқур бир сўлиш олиб. — У ёққа ўтсам ўпоқ, бу ёққа ўтсам сўпоқ дейди, айб қидиргани қидирган.\n— Хўш, нима бўлибди шунга? — деди Шарифжон хотини амал-тақал қилиб ёқиб келган умид шамини ўчирмоқчи бўлиб.\n— Йўлим очилсин, десангиз, бундан бошқасини ҳам қиласиз… Йўқ, Йўлига сепасиз. Бошлиғингиз шакарни босиб ўтса, кўнгли ийиб, сизга нисбатан меҳри ошади.\n— Эй, қўй-ей, — деди Шарифжон беўхшов жилмайиб. — Мен қандай қилиб Мардон Ҳусеновичнинг йўлига… Кўрганлар нима деб ўйлайди?\n— Бўлмайдиган ишни қўй…\nХотин минг қилса-да, эрини кўндиролмади. Охири ўзича йўл тутди…\n“Барибир айтганини қилибди-да”, деди бошини тебратаркан. Шу пайт Мардон Ҳусеновичнинг эшиги олдига келиб қолган экан, бирдан эшик очилиб, чиқиб қолди. Шарифжон шошганидан ўнг қўлидаги шакарни чап қўлига олиб, бошлиқ билан кўришди.\n— Ҳеч нима, — Шарифжон каловланиб қолди. — Шунчаки чўнтагимга қўл солсам…\n— Ҳеч қанақа ниятим йўқ, — деди Шарифжон қўлидаги намланаётган шакарга қараб. — Шунчаки чўнтагимга қаердандир келиб қолибди-да, шуни…\n— Яширма, ниятингни очиқ айтавер…\n— Ра-раҳ… — аксириш яна такрорланди, — мат!\n— Мен ҳозир шошиб турибман, — деди бошлиқ ўрнидан шахт билан тураркан. — Катта чақирган, бормасам бўлмайди. Шу кунларда гапимиз гапимизга қовушмай юрибди. — У чап қўлидаги шакарни ўнг қўлига шопирди. — Мен бу шакарни каттанинг йўлига сочиб келай, сенинг шакаринг масаласида келганимдан кейин бафуржа гаплашамиз. Энди, қани, бор ишингга…\n← Аввалги Аввалги Саид Анвар. Буни калла дейдилар (ҳажвия)\nКейинги → Кейинги: Абдураззоқ Обрўй. Каллангга қойил, хотин (ҳажвия)


Дунё аҳолисининг учдан икки қисми коронавирус билан зарарланиши мумкин | Qalampir.uz\nДунё аҳолисининг учдан икки қисми коронавирус билан зарарланиши мумкин\nЖамият\t14 Февраль 11:37 10369\nЖаҳон соғлиқни сақлаш ташкилоти мутахассиси Ира Лонгини дунё аҳолисининг учдан икки қисми COVID-19 коронавирусини юқтириши мумкинлигини айтди. Бу ҳақда “Bloomberg” хабар берди.\nУнинг сўзларига кўра, ҳар бир вирус юқтирган одам уни ўртача икки ёки уч кишини зарарлаши мумкин.\nОлимнинг таъкидлашича, на карантин, на зарарланган одамларни алоҳида сақлаш янги коронавирусни тўхтата олмайди. Унинг таъкидлашича, бундай чора-тадбирлар фақат инфекция тарқалишини секинлаштириши мумкин.\nМаълумот учун, хитойлик шифокорлар COVID-19 коронавируси билан касалланган беморларни даволашнинг янги самарали усулини эълон қилди.\nУхань шифохонаси раҳбари Чжан Дингю журналистлар билан суҳбатда коронавирус юқтирган беморларга қон плазмасини қуйиш усули даволашда самарали эканлигини таъкидлади.\nMутахассисларнинг айтишича, пневмонияга чалинган баъзи одамларнинг плазмасида вирус билан курашишга ёрдам берадиган антикорлар топилган.\nХитойнинг Хубэй провинцияси маркази Ухань шаҳрида ўтган йилнинг декабрь ойи ўрталарида янги вирус пайдо бўлди. Хитой Ҳукумати 31 декабрь куни Жаҳон Соғлиқни сақлаш ташкилотини мамлакатда эпидемия бошлангани ҳақида огоҳлантирди.\nКоронавирус билан касалланганлар ҳозирча Хитойдан ташқари 27 давлат – Япония, Таиланд, Сингапур, Жанубий Корея, Гонконг, Австралия, Тайвань, Макао, Малайзия, Америка Қўшма Штатлар, Германия, Вьетнам, Франция, Бирлашган Араб Амирликлари, Канада, Филиппин, Буюк Британия, Россия, Италия, Ҳиндистон, Финляндия, Швеция, Шри-Ланка, Камбожа, Непал, Испания ва Бельгияда аниқланди.\nВирусдан ҳалок бўлганлар сони 1 491 нафарга, у билан касалланганлар сони 65 247 нафарга етди. ЖССТ янги коронавируснинг дунёга тарқалиши сабабли Жамоат соғлиғи учун халқаро хавотирга молик фавқулодда вазият жорий қилди. Бу инсоният соғлиғи учун жиддий хавф туғилганда эълон қилинадиган расмий мақом ҳисобланади.\nЯнги коронавирусга Novel Coronavirus Pneumonia (NCP) номи берилди. У бугунгача қурбонлар сони бўйича 2002 йилдаги атипик пневмония (SARS) ва 2012 йилдан бери Яқин Шарқ респиратор синдромини (MERS-CoV) ортда қолдирди. SARS`дан 8096 нафар одам касалланган, шулардан 774 нафари (ўлим даражаси 9,6 фоиз) ҳалок бўлган. MERS-CoV вирусидан 2494 нафар одам касалланиб, уларнинг 858 (ўлим даражаси 34,4 фоиз) нафари қурбон бўлган.\nЛола Каримова ва унинг эрига тегишли 3 та вилла сотувга қўйилди\n05 Август 11:03 60366\nУчига чиққан сафсатабозлик ва қип-қизил ёлғоннинг ўзгинаси – UzAutoMotors Кушербоевга жавоб қайтарди\n06 Август 18:13 40572\nБМТ Бош котиби бутун сайёрани кутиб турган хавфдан огоҳлантирди\n05 Август 12:52 39219\nЎзбекистонда кунига қанча одам ўлиши маълум бўлди\n05 Август 22:57 38096\nЎқув йили масофавий бошланади. Анъанавий таълимга тахминан қачон қайтилиши айтилди\n06 Август 22:23 34013\nТаҳририят манзили: 100031, Тошкент шаҳри, Афросиёб кўчаси, 2-уй.


Кокорин ва Мамаевни ўз паноҳига олишга тайёр клуб пайдо бўлди\nOct. 10, 2018, 8:26 p.m. 7649\nЕкатеринбург шаҳрининг «Урал» клуби президенти Григорий Иванов «Зенит» ҳужумчиси Александр Кокорин билан «Краснодар» яримҳимоячиси Павел Мамаев эркин агентга айланса, улар билан шартнома имзолашга тайёр эканини айтди.\nАввалроқ, Россия футбол иттифоқи (РФИ) президенти Сергей Прядкин бу футболчилар 99% эҳтимол билан ўзига бошқа клуб топа олмаслигини айтган эди.\n«РФИ раҳбари фикрига қўшилмайман. Йигитлар бутун умрини футболга бағишлаган. Агар улар жиноий жазога тортилса ҳам, спортдан бутун умрга четлатилмаслиги керак. Улар бу қилмишни футбол майдонида содир этмаган.\nУларни ўз клубимга оламанми? Сергей Прядкин 99% эҳтимол билан ҳеч қайси клуб олмаслигини айтди. Биз эса қолган 1% клуб қаторига кирсак керак», — деди Иванов.\nЭслатиб ўтамиз, 8 октябрь куни ҳар иккала футболчи Москвадаги қаҳвахоналардан бирида Минпромторг мулозими Денис Пак ва «НАМИ» ташкилоти раҳбари Сергей Гайсинни дўппослашган эди. Бу можародан бироз олдин эса «Первий канал» бошловчиси Ольга Ушакованинг ҳайдовчисига ҳужум қилишган. Жабрланганлар турли тан жароҳати олиб, шифохонага ётқизилган. Бу иш юзасидан Москва полицияси жиноят иши очган эди.\n9 Декабрь 16476


Соғлиқни сақлаш вазири корнавирусга чалингани аниқланди | Қозоғистон янгиликлари: Сўнгги хабарлар «Kazakh TV» каналида | Kazakh TV\nСоғлиқни сақлаш вазири корнавирусга чалингани аниқланди\nМамлакат олий ҳокимияти вакиллари коронавирус билан хасталана бошлади. Аввал президент матбуот котиби Берик Уали хасталанганди, энди эса Соғлиқни сақлаш вазири Елжан Биртановда ҳам ташҳис тасдиқланди. У инфекцион госпиталга ётқизилди. Вазирнинг Facebook саҳифасида ёзишича, у хавфсизлик қоидаларига риоя этган, аммо барча эҳтиёт чоралари кўрилган шароитда ҳам шифокорлар барибир таваккал қилишига тўғри келади.\n«Айниқса, бу нарса масофадан ишлаш имкониятига эга бўлмаганларга тааллуқли. Сўнгги кунларда минтақаларда тадбиркорлар, тиббиёт ходимлари, давлат хизматчилари, оммавий ахборот воситалари ходимлари орасида хасталанганлар сони тобора ортиб боряапти. Ҳозир юртдошларимиз ҳам глобал бўҳрон ва пандемия оқибатларини юмшатиш учун мунтазам ишлаяпти. Шахсан учрашиш, минтақаларга чиқиш зарурати туғилади, натижада, COVID-19 юқиши эҳтимоли ошади», деб ёзди вазир.\nВазирнинг хасталаниши оқибати, у билан мулоқотда бўлганлар ўзларини яккалашга мажбур бўлди. Улар қаторида бош вазир Асқар Мамин ҳам бор, у ҳам икки кун аввал Жамбил вилоятига борганди. Тест ҳукумат раҳбарида касалликни аниқламади, бироқ бош вазир ҳар эҳтимолга қарши карантинга киришни маъқул кўрди. Таъкидлаш жоизки, минтақадаги учрашувларда Елжан Биртанов респираторли ниқоб тақиб юрганди.\nЖамбил вилояти ҳокими Бердибек Сапарбаев ҳам ўзини яккалашга қарор қилди. 12 июнь куни у вазир билан мулоқотда бўлган ҳамда касаллик юқтирган бўлиш эҳтимоли бор.\n«Вилоят ҳокими ташрифгача ва ташрифдан кейин тест топширди. Салбий натижа. Шунга қарамай у ҳозирча ўзини яккалашга қарор қилди, барча тадбирлар онлайн тартибида ўтказилади», деб маълум қилди Жамбил вилояти ҳокимлиги матбуот хизмати.\nИкки ҳафта давомида Таълим ва фан вазири Асхат Аймағамбетов ҳам масофадан ишлайди. Минтақага сафар мобайнида у ҳам Е. Биртанов билан бирга бўлган. COVID-19 тести унда хасталик йўқлигини кўрсатди.\n«Асхат Қанатович ўзини яхши ҳис этаяпти, аммо кўрсатилган тартибга кўра у ҳам масофадан ишлашга ўтди. Протоколга кўра, у яна бир марта таҳлиллар топшириши кўзда тутилган», деб маълум қилишди вазирлик матбуот хизмати.\nкоронавирусинфекцияҚозоғистонҚозоғистон ПрезидентиҚосим-Жўмарт ТўқаевБерик УалиЕлжан БиртановCOVID-19карантин


ТОШКЕНТ, 28 мар — Sputnik. Толиблар Афғонистон армияси ортидан коронавирусга қарши курашга қаратилган фаол кампанияни бошлаб юборди, деб хабар қилмоқда Sputnik Афғонистон.\nХабарда айтилишича, "Толибон"*га бўйсунувчи ҳудудларда жангарилар тинч аҳолига коронавирусга қандай қарши туриш бўйича маслаҳатлар берилган варақалар тарқатишмоқда.\nТолиблар, шунингдек, одамларга совун ва тиббиёт ниқобларини ҳам тарқатмоқдалар.\nЖангарилар вакили сўзларига кўра, ҳозирда "Толибон" уюшмаси алоҳида диагностика ва даволаш марказларини ташкил этиш ва ишга тушириш мақсадида фондга маблағлар ажратиш бўйича ишлар олиб бормоқда. Бундан ташқари, толиблар, халқаро ташкилотларни ҳам коронавирусга қарши курашда ҳамкорликка чорлаганлар.\nШуни таъкидлаш жоизки, 24 март санасидан буён толиблар ҳеч қандай жанговар ёки тажовузкор ҳаракатларни амалга оширгани йўқ. Ким билсин, Афғонистондаги тинчлик келишуви масаласида АҚШ эмас, балки коронавирус ёрдам берар.\nИлгарироқ, Афғонистон соғлиқни сақлаш вазири Ферозуддин Фероз коронавирус тарқалиши оқибатида мамлакатда 110 мингга яқин киши ҳалок бўлиши мумкинлиги ҳақида баёнот берган.\nАфғонистонда 27 март кунига қадар коронавирусни юқтирганлик бўйича 94та ҳолат аниқланган.\n*Россияда тақиқланган террористик ташкилот.


«МИСиС»нинг Олмалиқ филиалида ўқиётган илғор талабалар учун 3 хил стипендия жорий қилинади — Review.uz\nВилоят ҳокимига Инновацион ривожланиш вазири Иброҳим Абдураҳмонов, “Олмалиқ кон-металлургия комбинати” АЖ бошқаруви раиси Абдулла Хурсанов ва шаҳар ҳокими Қобил Ҳамдамов ҳамроҳлик қилди.\nДастлаб меҳмонларга филиалда рақамли муҳитни яратиш доирасида амалга оширилаётган чора-тадбирлар ҳақида тақдимот қилинди. Филиалнинг 2021-2030 йилларга мўлжалланган стратегик ривожланиш концепциясининг асосий йўналишлари, уларнинг “ОКМК”да амалга оширилаётган йирик инвестицион лойиҳалар билан уйғунлиги бўйича маълумот берилди.\nШундан сўнг меҳмонлар бу ерда профессор-ўқитувчилар ва талабалар учун яратилган шароитлар билан танишди. Зойир Мирзаев илмий-тадқиқот ва ўқув-тажриба хоналарини кўздан кечириб, ўзларини қизиқтирган саволлар бўйича масъуллар билан суҳбатлашди. Айниқса, филиал ҳузурида ташкил этилган “Гис-геомикс” илмий-ўқув ва муҳандислик марказида олиб борилаётган тадқиқот ишларига алоҳида қизиқиш билдирилди.\nТашриф доирасида профессор-ўқитувчилар ва талабалар билан учрашув ўтказилди.\n– Энг изланувчан ва интилувчан ёшларимиз дунёнинг энг илғор тажрибаларини бориб ўзлаштирсин, – деди Зойир Мирзаев. – Бу борадаги билим ва кўникмаларини ўзимизда татбиқ этсин. Шу билан бирга, ёшлар миллийлигимиз ва маънавиятимизни унутмаслиги керак. Мана шундай ёшлар учун "Вилоят ҳокими стипендияси"ни жорий этамиз.\nШунингдек, суҳбат мобайнида инновацион ғоялар учун Инновацион ривожланиш вазирлиги ва технологиялар йўналиши бўйича “ОКМК” АЖнинг стипендиялари берилиши бўйича дастур тайёрланадиган бўлди.\nТошкентда “ИННОПРОМ. Марказий Осиё” халқаро кўргазмаси иш бошлади


Рамазонни қадрлаш(5): Энг муҳими – қалб амали\nBy Шайх Саидаҳмад Нуриддин on 04/27/2020 МАҚОЛАЛАР Рамазонни қадрлаш\nРамазон ойида бундан олдинги йилларга солиштирган ҳолда ўзингизни бир ҳисоб-китоб қилиб кўринг. Бу йил ҳам айнан ўтган йилги ёки ундан олдинги йилги тасманинг ўзини айлантирманг. Бу ойни ғанимат билиш, ундан фойдаланиб қолиш фақат жисмоний амалларни қилиш билан амалга ошмайди. Рамазон бу қалбларни ўзгартириш, ислоҳ қилиш учун бир фурсатдир. Рамазонда қилиниши лозим бўлган иш фақат бор кучни сарфлаб тоат-ибодат қилиш эмас.\nМағфират – яхшилик эшиги. Бизларни бу эшикдан тўсувчи нарса гуноҳларимиздир. Агар гуноҳлар кечирилса, тўсиқлар кетади. Мақсад рамазондан қалбларимиз ислоҳ бўлган ҳолда чиқиш. Аллоҳим, қалбларимизни, жумла мусулмонларнинг қалбларини ислоҳ қилгин! Энг ёмони бизлар ҳар йили бир нарсани такрорлаймиз: йигирма, ўттиз, балки қирқ йил бўйича рамазон ойини қўлдан бой бериб келамиз ва бу йил қирқ биринчи рамазонни қўлдан бой беришга тайёрланаётганга ўхшаймиз.\nШуни яхши билингки, ҳадеб фурсатни қўлдан бой беришга ружу қўйган кимса, умр бўйи фурсатни қўлга киритмаслиги мумкин. Ахир инсон ҳадеб фурсатни қўлдан бой беравериши тўғрими?! Дунёвий ишларда ҳам шундай. Инсонлар мол-давлат топиш йўлида фурсатни қўлдан бой бераверса, бундай фурсат қайтиб насиб қилмаслиги мумкин. Ахир сизга бундан бошқа рамазон насиб қилмаслиги, ҳатто рамазоннинг охирига қадар яшамаслигингиз ҳам мумкин-ку?! Шундай экан, рамазоннинг биринчи куни, балки биринчи кечасининг ўзиёқ алоҳида бир фурсатдир. Рамазоннинг бир кунига бўлса-да етган инсон уни ғанимат билиши, ундан фойдаланиб қолиши учун бор кучини сафарбар этиши лозим. Бироқ шуни яхши билиш керакки, ғанимат билиш деганда фақат аъзолар билан бажариладиган жисмоний ишлар назарда тутилмайди. Инсон қанчалар баданини қийнаса, шунча рамазонни ғанимат билди, дегани эмас. Аксинча, рамазонни ғанимат билишнинг ҳақиқати қалбингиз билан рамазонни ҳис қила билишингиздадир. Бу ўз ўрнида инсондан маълум даражада хилватни, ўзи билан ўзи холи қолишни тақозо қилади. Одамлар билан, ўртоқларингиз билан, жамоат билан бирга таровеҳ намозини ўқиш, биргаликда саҳарлик ёки ифторлик қилиш, биргаликда эътикофда ўтириш осон иш. Бироқ бундай ҳолатларда кўпчилик бир бирига халақит беради, қалб деярли ибодат лаззатини ҳис қилмайди. Инсон бир лаҳза бўлса-да, ихлос ва сидқ билан Аллоҳга тоат-ибодат қилса, шунинг ўзи гуноҳлари мағфират қилинишига кифоя қилиши мумкин.\nРасулуллоҳ саллаллоҳу алайҳи ва саллам қиёмат кунида ҳеч соя бўлмайдиган кунда Арш соясида сояланиб турадиган етти тоифа инсонлардан бири сифатида «хилватда Аллоҳни эслаб, кўзидан ёш оққан киши»ни санаб ўтганлар. Демак, инсон ёлғиз ўзи сидқ ва ихлос ила ибодат қилиши уни ана шундай улуғ мартабага чиқариши мумкин экан. Эътибор берган бўлсангиз, ҳадисда Расулуллоҳ саллаллоҳу алайҳи ва саллам “хилватда” ва “кўзидан ёш оққан” деяптилар. Демак, унинг кўзидан оққан кўз ёшлар беихтиёр чиққан. Бу кўз ёшлар Аллоҳни эслаш, Уни зикр қилиш сабабидан оққан. Бу ҳолат Аллоҳдан қўрққан ёки У зотга ошиққан пайтда ҳосил бўлади.\nҚалб тафаккурсиз ҳаракатга келиши имконсиз. Фарзандларига ўлими олдидан ёқиб, кулини кўкка совуришни васият қилган киши тўғрисидаги ҳадисга бир назар солайлик.\nحدثنا بهز بن حكيم بن معاوية، عن أبيه، عن جده قال: سمعت نبي الله صلى الله عليه وسلم يقول: ” إنه كان عبد من عباد الله أعطاه الله مالا وولدا، فكان لا يدين الله دينا، فلبث حتى إذا ذهب منه عمر، وبقي عمر تذكر، فعلم أن لن يبتئر عند الله خيرا دعا بنيه فقال: أي أب تعلموني؟ قالوا: خيره يا أبانا. قال: فوالله لا أدع عند أحد منكم مالا هو مني إلا أنا آخذه منه، ولتفعلن بي ما آمركم. قال: فأخذ منهم ميثاقا وربي فقال: إما لا فإذا أنا مت فألقوني في النار حتى إذا كنت حمما فدقوني”، قال: فكأني أنظر إلى رسول الله صلى الله عليه وسلم وهو يقول بيده على فخذه، “ثم اذروني في الريح لعلي أضل الله”. قال: “ففعلوا ذلك به ورب محمد حين مات، فجيء به في أحسن ما كان قط، فعرض على ربه فقال: “ما حملك على النار؟” قال: خشيتك يا رباه. قال: “إني أسمعك لراهبا، فتيب عليه”\nМуовия ибн Ҳайда разияллоҳу анҳудан ривоят қилинади: «Расулуллоҳ саллаллоҳу алайҳи ва салламнинг шундай деганларини эшитдим: «Аллоҳ таоло бандаларидан бирига кўп мол-давлат ва фарзанд ато этган эди. У Аллоҳга тоат-ибодат қилиш нималигини билмас эди. Умридан кўпи ўтиб, ози қолган бир пайтда Аллоҳни эслади. Қараса, Аллоҳнинг ҳузурида бирон яхшиликни ғамлаб қўймаган экан. Шунда у фарзандларини чақириб деди: «Ўғилларим, мен сизларга қандай оталик қилдим?» «Яхши ота бўлдингиз», дейишди улар. «Аллоҳга қасамки, ё сизларга айтган гапимни амалга оширасизлар, ё сизларга нима берган бўлсам, бирон нарса қолдирмай қайтиб оламан!» деди ота. Шундай қилиб у фарзандларидан аҳду паймон олди. Деди: «Агар мен ўлсам, жасадимни ўтга ташланглар. Жасадим куйиб кўмирга айлангач, уни туйиб, шамолга совуринглар. Шояд, шу тариқа Аллоҳнинг азобидан қутулиб қолсам». У вафот этгач, фарзандлари унинг васиятини бажардилар. (Қиёмат куни) у дунёдаги энг соғлом ва кўркам ҳолида келтирилиб, Раббига рўбарў қилинди. Аллоҳ таоло айтди: «(Нега бундай қилдинг?) Сени оловга ундаган нима?» У деди: «Ё Раббим, Сендан қўрқиб шундай қилдим». Аллоҳ таоло айтди: «Мен сени қўрққан деб билдим». Шундай қилиб, Аллоҳ унинг тавбасини қабул қилди».\nҲадисдаги «эслади» деган сўзга диққат қилинг. Бу инсон Аллоҳ бандаларига сингдирган фитратни эслади ва бу унда қалб амалларидан бўлмиш қўрқувни пайдо қилди. «Агар Аллоҳ мени тутиб олса, албатта, мени қаттиқ азоблайди», деди у. Илмсизлиги туфайли эътиқодга зид бўлган гапни гапирди. Лекин уни бу гапни айтишга ундаган нарса – нияти яхши эди. Маълум бўладики, агар инсоннинг нияти холис бўлса, гарчи йўл кўрсатадиган олим топилмаса ҳам, албатта, бу ният унга асқотар экан. Албатта, бу дегани фақат ният тўғри бўлса кифоя, дегани эмас. Ниятнинг тўғри бўлиши қачон фойда беради? Инсон илм ўрганиш учун олим қидириб, топа олмаса, ана ўшанда ниятнинг холислиги фойда беради.\nУшбу инсон Аллоҳдан қўрқиш борасида содиқ эди. Шунинг учун Аллоҳ унинг тавбасини қабул қилди, гуноҳларини мағфират қилди.\nБинобарин, биз Аллоҳнинг мағфиратини талаб қилишда, рамазон ойини ғанимат билишда содиқмизми, йўқми, холисмизми, йўқми, шунга эътибор қаратишимиз лозим. Биз биламизки, рамазон гуноҳлар мағфират қилиниши учун бир фурсат, мағфират эса ўзгариш эшигидир. Демак, гуноҳларимиз мағфират қилиндими ёки йўқлигининг белгиси бизларнинг ўзгаришимиздир. Бироқ қачон ўзгариш юз беради? Бу сизнинг холислигингиз, саъй-ҳаракатингизга боғлиқ. Бошқача қилиб айтганда, кундалик ҳаётингиздаги ножўя хатти-ҳаракатлар ўзгара бошласа, демак, рамазон сизга таъсир ўтказган бўлади. Бу ножўя одатлар жисмоний хатти-ҳаракатларда, тилда ёки қалбда бўлиши мумкин. Сўзлашув услубидаги қўполлик, шунингдек, қалбдаги ёмонликка бўлган интилиш ва мойиллик йўқолса, билингки, рамазон сизга таъсир қилибди. Буларнинг барчаси қалбдан бошланади, аввало қалб ўзгариши ва ўнгланиши лозим. Расулуллоҳ саллаллоҳу алайҳи ва саллам қалбларига ишора қилиб, «Тақво бу ердадир», деганлар.\nРамазон тақво ойи, тақво эса қалбдадир. Бинобарин, ўзгариш, ислоҳ ва ўнгланиш ҳам аввало қалбдан бошланиши лозим. Бунинг учун инсон маълум даражада холи қолиб зикр қилиши керак. Албатта, холи қолиш деганда бир кулбага қамалиб олиб зикр қилиш назарда тутилмайди. Балки бунинг учун масжидга одамлардан олдинроқ келиш ёки одамлардан кейин қолиб, зикр қилиш кифоя. Бир соат ёки ярим соат ўтириб, ўтган ҳаётингиз ва қолган ҳаётингиз ҳақида тафаккур қилинг. Келажак ҳаётимиз қанча қолган-қолмаганини билмаймиз, унга ҳеч кимса кафолат бера олмайди. Шу лаҳзада Аллоҳ таолога йўлиқсангиз нима бўлиши хусусида мушоҳада қилиб кўринг. Сиз бу учрашувга тайёрмисиз?\nАгар инсонда шу мезон дуруст бўлса, инсон ўз-ўзини тергашни ўрганади, ўзини ўзи ҳисоб-китоб қилади.\nТакрор айтамиз, ҳадеб фурсатларни қўлдан бой беришга одатланган киши қайтиб бундай фурсатларга эришмаслик эҳтимоли катта!\nАллоҳ таоло барчамизга ушбу муборак ойда гуноҳларимиздан покланишни насиб этсин, қилган тоат-ибодатларимизни мақбул айласин. Барчамизга дунёда чиройли хотима топишни насиб этсин. Аллоҳумма амийн!\n Аҳмад ривояти, 5/5/20056. Шайх Шуайб Арноут “саҳиҳ лиғайриҳи” деган. Ҳадис санади ҳасан. Шунингдек, ҳадисни Бухорий (7508) ва Муслим (2757) Абу Саид разияллоҳу анҳудан ривоят қилишган.\nAvvalgi maqolaТажвид дарслари | 1-дарс | Муқаддима | Муҳаммад Умар\nKeyingi maqola Эй иймон келтирганлар (48): Хиёнатнинг ҳаромлиги ва фитналардан огоҳ бўлиш ҳақида


БОШ МУРАББИЙНИ ТАНЛАШ МАСАЛАСИНИ ЭНДИ БИР КИШИ ҲАЛ ҚИЛМАЙДИ - Ўзбекистон овози газетаси\nБОШ МУРАББИЙНИ ТАНЛАШ МАСАЛАСИНИ ЭНДИ БИР КИШИ ҲАЛ ҚИЛМАЙДИ\nМиллий Олимпия қўмитасида Ўзбекистон Футбол федерацияси раҳбарлари иштирокида матбуот анжумани бўлиб ўтди\n— Ўтган қисқа вақт давомида бир қатор ўзгаришлар амалга оширилди, хусусан, 2017-2022 йиллар учун махсус дастур ишлаб чиқдик, — дейди ЎФФ президенти Умид Аҳмаджонов. — Миллий терма жамоага янги бош мураббий тайинланади, бу борада иш олиб борилмоқда. Келишилган ўйинларга, таниш-билишчиликка кескин чек қўйилади. Федерация иши шаффофлаштирилади. Мухлислар ишончини оқлаш учун қўлимиздан келган барча ишни амалга оширамиз.\nОлий лига савиясини кўтариш, 2020 йили Токиода бўлиб ўтадиган XXXII ёзги Олимпия ўйинлари йўлланмасини қўлга киритиш ҳамда 2022 йилги жаҳон чемпионатида иштирок этиш асосий вазифаларимиздан. Болалар футболи ва оммавий футболни ривожлантириш, мухлислар стадионга келиши учун зарур шароитни яратиб бериш каби бир қатор вазифаларимиз ҳам бор.\nАгар журналистларнинг футболни ривожлантириш бўйича таклифлари бўлса, исталган вақтда ЎФФга келиб, мурожаат қилиши мумкин. Бугунги тадбир шу мақсадда ташкил этилди.\nФедерация вице-президенти Шоакрам Исроилов ЎФФ раҳбарининг биринчи ёрдамчиси бўлади. У ҳозирда Жисмоний тарбия институти ректори лавозимидан кетиб, ЎФФга ўтди. Маслаҳатчи лавозимини жорий қиламиз. Терма жамоа бош мураббийи борасидаги қарорни энди бир киши қабул қилмайди. Бутун бошли қўмита иш олиб боради.\nЎФФ терма жамоага янги бош мураббийни тайинлаш бўйича хорижий мураббийлар билан музокара олиб бормоқда. Бунда мураббийнинг Ўзбекистон футболи ҳақида маълумотга эга эканлиги ва бошқа жиҳатлар ҳисобга олинади. Келишувга эришилса, бу ҳақда ЎФФ расмий сайтида хабар берилади.\nҲозир аёллар ва ёшлар футболи бўйича жаҳон чемпионати ҳамда ФИФА конгрессига мезбонлик қилиш учун ФИФАга мурожаат қилинган.\nЎзбекистон Профессионал футбол лигасининг молиявий ҳолатини ўрганиб чиқиш бошланган. Унинг тузилмасини кўриб чиққанимиздан сўнг, ходимларимизни 10-15 кунга «Барселона» ва «Реал Мадрид» каби бир қатор кучли клубларда иш ўрганишга ҳамда тажриба ошириш учун юборамиз. ПФЛни ва клубларимизни кучайтирмасак, терма жамоамиз ҳам кучаймайди.\nТадбирда Ўзбекистон футболини ривожлантиришда ЎФФ ва ОАВ вакиллари ҳамкорлигини мустаҳкамлаш зарурлиги таъкидлаб ўтилди.


2 йил аввал 1289 Абдулазиз Усмон\nПайғамбаримиз соллаллоҳу алайҳи васаллам зикр ва дуолардан сўнг масжидда ўтирардилар. Саҳобалар у зотнинг нурафшон юзларига назар ташлашдан баҳраманд бўларди.\nГоҳида йиғилганларга маъруза қилардилар.\nعن الْعِرْبَاضُ رَضِيَ اللهُ عَنْهُ قَالَ: صَلَّى بِنَا رَسُولُ اللَّهِ صَلَّى اللهُ عَلَيْهِ وَسَلَّمَ ذَاتَ يَوْمٍ ثُمَّ أَقْبَلَ عَلَيْنَا فَوَعَظَنَا مَوْعِظَةً بَلِيغَةً ذَرَفَتْ مِنْهَا الْعُيُونُ وَوَجِلَتْ مِنْهَا الْقُلُوبُ فَقَالَ قَائِلٌ يَا رَسُولَ اللَّهِ كَأَنَّ هَذِهِ مَوْعِظَةُ مُوَدِّعٍ فَمَاذَا تَعْهَدُ إِلَيْنَا فَقَالَ « أُوصِيكُمْ بِتَقْوَى اللَّهِ وَالسَّمْعِ وَالطَّاعَةِ وَإِنْ عَبْدًا حَبَشِيًّا فَإِنَّهُ مَنْ يَعِشْ مِنْكُمْ بَعْدِى فَسَيَرَى اخْتِلاَفًا كَثِيرًا فَعَلَيْكُمْ بِسُنَّتِى وَسُنَّةِ الْخُلَفَاءِ الْمَهْدِيِّينَ الرَّاشِدِينَ تَمَسَّكُوا بِهَا وَعَضُّوا عَلَيْهَا بِالنَّوَاجِذِ». رواه أبو داود\nИрбос розияллоҳу анҳудан ривоят қилинади:\n«Бир куни Расулуллоҳ соллаллоҳу алайҳи васаллам (бомдод) намозини ўқиб бердилар. Сўнг бизга юзланиб, ўта балоғатли ваъз қилдилар. Ундан (таъсирланиб) кўзлар ёш тўкди, қалблар титроққа тушди. Шунда бир одам: «Бу видолашувчининг мавъизаси-ку! Эй Аллоҳнинг Расули, бизга нимани васият қиласиз?» – деди. У зот: «Сизларга Аллоҳга тақво қилишни, агар ҳабаш қулга бўлса ҳам, қулоқ осиб, итоат қилишингизни васият қиламан. Сиздан ким яшаб турса, мендан кейин кўплаб ихтилофларни кўради. Сизлар менинг суннатимни ва тўғри йўлда қоим бўлган хулафои рошидинларнинг суннатини маҳкам ушланг. Уни озиқ тишлар билан маҳкам тишлаб олинг», – дедилар.\nЛекин Пайғамбаримиз соллаллоҳу алайҳи васаллам ҳар доим ҳам маъруза қилмасдилар. Саҳобалар малолланиб қолмаслиги учун уларнинг ҳолатига қарардилар.\nГоҳида эса саҳобалар билан суҳбатлашиб, олдинги умматларда бўлиб ўтган воқеалардан сўзлаб берардилар.\nМана шундай суҳбатлардан бири:\nقَالَ رَسُولُ اللَّهِ صَلَى اللهُ عَلَيْهِ وَسَلَّمَ: « بَيْنَمَا رَجُلٌ يَسُوقُ بَقَرَةً لَهُ قَدْ حَمَلَ عَلَيْهَا الْتَفَتَتْ إِلَيْهِ الْبَقَرَةُ فَقَالَتْ إِنِّى لَمْ أُخْلَقْ لِهَذَا وَلَكِنِّى إِنَّمَا خُلِقْتُ لِلْحَرْثِ ». فَقَالَ النَّاسُ سُبْحَانَ اللَّهِ. تَعَجُّبًا وَفَزَعًا. أَبَقَرَةٌ تَكَلَّمُ فَقَالَ رَسُولُ اللَّهِ صَلَى اللهُ عَلَيْهِ وَسَلَّمَ: « فَإِنِّى أُومِنُ بِهِ وَأَبُو بَكْرٍ وَعُمَرُ»\n«Расулуллоҳ соллаллоҳу алайҳи васаллам айтдилар: «Бир киши сигирининг устига миниб кетаётган эди. Сигир бўйнини кўтариб унга қаради ва: «Мен бунинг учун яратилмаганман. Мен ерни ҳайдаш учун яратилганман», – деди». Саҳобалар ҳайратдан ажабланиб: «Субҳаналлоҳ! Сигир ҳам гапирадими?» – деб сўрашди. У зот: «Мен, Абу Бакр ва Умар бунга ишонамиз!» – дедилар.\nГоҳо Бомдод намозини ўқиб бўлгач, саҳобаларга юзланиб: «Ораларингиздан бирор киши касал бўлиб қолмадими? Бориб кўрардик», – дер эдилар. Агар улар: «Йўқ», – дейишса, у зот: «Бирор кишида жаноза йўқми? Бориб иштирок этамиз», – дер эдилар. Саҳобалар: «Йўқ», – дейишса, у зот: «Бирор киши туш кўрдими? Сўзласин, таъбир қилиб бераман», – дер эдилар. Саҳобалар кўрган тушини айтар, Пайғамбаримиз соллаллоҳу алайҳи васаллам уларга тушининг таъбирини бирма-бир баён қилиб берардилар.\nҚуйидаги ривоят бунга далилдир:\nعَن عبد الله بن السلام رَضِيَ اللهُ عَنْهُ قَالَ: «رَأَيْتُ رُؤْيَا عَلَى عَهْدِ النَّبِيِّ صَلَى اللهُ عَلَيْهِ وَسَلَّمَ فَقَصَصْتُهَا عَلَيْهِ، وَرَأَيْتُ كَأَنِّي فِي رَوْضَةٍ - ذَكَرَ مِنْ سَعَتِهَا وَخُضْرَتِهَا - وَسْطَهَا عَمُودٌ مِنْ حَدِيدٍ، أَسْفَلُهُ فِي الْأَرْضِ وَأَعْلَاهُ فِي السَّمَاءِ، فِي أَعْلَاهُ عُرْوَةٌ، فَقِيلَ لَهُ: ارْقَهْ. قُلْتُ: لَا أَسْتَطِيعُ. فَأَتَانِي مِنْصَفٌ فَرَفَعَ ثِيَابِي مِنْ خَلْفِي، فَرَقِيتُ حَتَّى كُنْتُ فِي أَعْلَاهَا، فَأَخَذْتُ بِالْعُرْوَةِ، فَقِيلَ لَهُ: اسْتَمْسِكْ. فَاسْتَيْقَظْتُ وَإِنَّهَا لَفِي يَدِي، فَقَصَصْتُهَا عَلَى النَّبِيِّ صَلَى اللهُ عَلَيْهِ وَسَلَّمَ، قَالَ: «تِلْكَ الرَّوْضَةُ الْإِسْلَامُ، وَذَلِكَ الْعَمُودُ عَمُودُ الْإِسْلَامِ، وَتِلْكَ الْعُرْوَةُ عُرْوَةُ الْوُثْقَى، فَأَنْتَ عَلَى الْإِسْلَامِ حَتَّى تَمُوتَ»\nАбдуллоҳ ибн Салом розияллоҳу анҳу айтадилар:\n«Набий соллаллоҳу алайҳи васалламнинг даврларида бир туш кўриб, уни ҳикоя қилиб бердим. Тушимда бир боғда эканман (унинг бепоёнлиги ва ям-яшиллигини айтди), унинг ўртасида бир темир устун бўлиб, таги ерда, тепаси осмонда экан. Тепасида бир тутқич бор эди. Менга: «Чиқ!» – дейилди. «Чиқолмайман», – дедим. Шунда кимдир келиб, ортимдан туриб кийимимдан кўтариб қўйди. Мен унинг тепасигача чиқиб, ҳалиги тутқични ушладим. «Уни маҳкам тут!» – дейилди. Тутқични ушлаган ҳолда уйғониб кетдим. Буни Набий соллаллоҳу алайҳи васалламга айтиб берган эдим, у зот: «Ўша боғ – Ислом, ҳалиги устун – Ислом устуни, ўша тутқич эса «мустаҳкам тутқич»дир. Сен ўлгунингга қадар Исломда бўласан», – дедилар».\nЯна бир куни Пайғамбаримиз соллаллоҳу алайҳи васаллам: «Қайсиларингиз туш кўрган бўлса, уни айтсин, таъбир қилиб бераман», – дедилар. Бир киши: «Бу кеча тушимда сариёғ ва асал томчилаётган бир булутни кўрдим. Одамлар ундан кафтларига олишаётган экан. Кўп олаётгани ҳам, кам олаётгани ҳам бор эди. Қарасам, ердан осмонга туташган бир чилвир. Сизнинг уни ушлаб, кўтарилганингизни кўрдим. Сўнг бошқа бир киши ушлади‑да, кўтарилди. Кейин уни бошқа бир одам ушлади‑да, кўтарилди. Сўнг бошқа бир киши ушлаган эди, у узилиб кетди. Кейин эса яна уланди», – деди. Шунда Абу Бакр: «Эй Аллоҳнинг Расули, отам сизга фидо бўлсин, Аллоҳга қасамки, менга қўйиб берасиз, мен таъбир қиламан», – деб ижозат сўрадилар. Набий соллаллоҳу алайҳи васаллам: «Таъбир қилинг‑чи!» – дедилар. «Булут – Ислом, томаётган асал билан сариёғ – Қуръон, унинг ҳаловати томиб турибди. Қуръондан кўп баҳра олаётган ҳам, кам баҳра олаётганлар ҳам бор. Осмондан ерга туташган чилвир эса сиз турган ҳақдир. Сиз уни ушлаб турибсиз, Аллоҳ эса сизни юксалтирмоқда. Сўнг уни сиздан кейин бир киши ушлайди‑да, у билан кўтарилади. Кейин уни бошқа бир киши ҳам ушлайди‑да, у ҳам у билан кўтарилади. Сўнгра уни бошқа бир киши ушлаб, уни узиб юборади. Кейин уни улаб беришади ва у ҳам у билан кўтарилади. Эй Аллоҳнинг Расули, отам сизга фидо бўлсин! Айтинг‑чи, тўғри топдимми ёки хато қилдимми?» – дедилар. Набий соллаллоҳу алайҳи васаллам: «Баъзисини тўғри топдингиз, баъзисини хато айтдингиз», – дедилар. «Аллоҳга қасамки, хато айтганимни айтиб берасиз!» – деганларида, у зот: «Қасам ичманг!» – дедилар».\nГоҳида эса Пайғамбаримиз соллаллоҳу алайҳи васаллам ўзлари кўрган тушни саҳобаларга айтиб, уни таъбир қилиб берардилар.\n«Набий соллаллоҳу алайҳи васаллам намоз ўқиб бўлгач, бизга юзланиб: «Сизлардан ким бу кеча туш кўрди?» – дер эдилар. Бирон киши кўрган бўлса, ҳикоя қилиб, Аллоҳ хоҳлаганича айтиб берарди. Бир куни: «Сизлардан бирон киши туш кўрдими?» – деб сўрадилар. «Йўқ», – дедик. У зотнинг ўзлари гап бошладилар: «Лекин бу кеча икки киши олдимга келиб, қўлимдан тутиб, мени Муқаддас заминга олиб чиққанларини кўрдим. Қарасам, бир киши ўтирибди, яна бир киши қўлида темир илгак билан турибди. У илгакни лунжидан то гарданига етиб боргунча тиқар, сўнгра нариги лунжига ҳам худди шундай қилар, бу лунжи(нинг жароҳати) битгач, яна қайтиб худди шундай қиларди. «Бу нима?» – дедим. Иккаласи: «Юринг», – дейишди.\nБиз юриб, чалқанча ётган бир кишининг олдига етиб бордик. Унинг бошида бир киши тош билан ёки харсанг билан турар ва у билан унинг бошини ёрар эди. Ҳар урганида тош думалаб кетарди. Уни олгани юриб борар, бунинг олдига қайтгунича, боши(нинг жароҳати) битиб қолар эди. Унинг боши асл ҳолига қайтгач, олдига қайтиб келиб, уни яна урар эди. «Бу ким?» – дедим. Иккаласи: «Юринг», – дейишди.\nБиз юриб, тандирга ўхшаш юқориси тор, пасти кенг чуқурнинг олдига бордик. Унинг тагига ўт ёқилар эди. У (олов) яқинлашса, улар (ичидаги одамлар) кўтарилар, ҳатто ундан чиқиб кетай дейишар, сўнганда эса унинг ичига қайтишарди. Унда яланғоч эркак ва аёллар бор эди. «Булар ким?» – дедим. Иккаласи: «Юринг», – дейишди.\nБиз юриб, қонли дарёнинг олдига келдик. Дарёнинг ўртасида бир киши турар, (қирғоқдаги) кишининг олдида эса тош турарди. Дарёдаги киши олдинга юриб келар, энди чиқмоқчи бўлса, нариги киши унинг оғзига тош отиб, турган жойига қайтариб юборарди. Ҳар сафар чиқаман деб келганида, унинг оғзига тош отар ва у олдинги ҳолатига қайтиб кетарди. «Бу нима?» – дедим. Иккаласи: «Юринг», – дейишди.\nБиз юриб, ям-яшил боққа етиб келдик. Унда бир улкан дарахт бўлиб, тагида бир қария ва болалар бор эди. Қарасам, дарахтнинг яқинида бир киши олов ёқиб турибди. Ҳалиги иккаласи мени дарахтга олиб чиқишди ва мени бир ҳовлига олиб киришди. Бундан чиройлисини кўрмаганман. Унинг ичида эркаклар, кексалар, йигитлар, аёллар ва болалар бор эди. Сўнгра иккаласи мени у ердан чиқариб, дарахтга олиб чиқишди-да, янада гўзалроқ ва афзалроқ бир ҳовлига олиб киришди. Унда ҳам кексалар ва йигитлар бор эди.\n«Бу кеча мени сайр қилдирдинглар. Энди кўрган нарсаларим ҳақида айтиб беринглар», – дедим. Улар: «Сиз кўрган лунжи ёрилаётган (киши) каззобдир. У ёлғон сўзлайди ва (ёлғонини) ундан олиб, барча ўлкаларга етказиб борилади. Унга қиёмат кунигача шундай қилинади. Сиз кўрган боши ёрилаётган (киши) – Аллоҳ Қуръонни ўргатган, у эса тунда ғофил бўлиб ухлаган, кундузи эса унга амал қилмаган кишидир. Унга қиёмат кунигача шундай қилинади. Чуқурда кўрганларингиз зинокорлардир. Дарёда кўрганингиз эса судхўрлар. Дарахтнинг тагида кўрган қариянгиз Иброҳим алайҳиссаломдир, атрофидаги болалар – инсонларнинг зурриётларидир. Олов ёқиб турган эса жаҳаннам қўриқчиси Моликдир. Сиз кирган биринчи уй барча мўминларнинг уйидир, мана бу уй эса шаҳидларнинг уйидир. Мен Жаброилман, бу эса Микоил. Энди бошингизни кўтаринг», – дейишди. Бошимни кўтариб қарасам, тепамда худди булутга ўхшаган нарса турибди. «Ана шу сизнинг манзилингиз», дейишди. «Мени ўтказиб юборинглар, манзилимга кирай», – дедим. «Сизнинг ҳали тугатмаган умрингиз қолган, тугатганингизда манзилингизга келасиз», – дейишди».\nГоҳида эса саҳобалар Пайғамбаримиз соллаллоҳу алайҳи васалламнинг ҳузурларида ўзаро суҳбатлашиб ўтиришар, у Зот баъзан тинглаб, баъзан қўшилиб ҳам турардилар. Улар гоҳида жоҳилият даврини эслашар ва баъзи ишларини қоралашар, Ислом келгач азиз бўлганларини тилга олиб ҳамдлар айтишарди. Жоҳилият давридаги кулгили ҳолатни эслашганда кулишар, Пайғамбаримиз соллаллоҳу алайҳи васаллам ҳам уларга қўшилиб табассум қилардилар. У зотнинг одатий кулгилари табассум эди. Бу суҳбат айрим вақтларда қуёш чиққунча давом этарди.\nГоҳида эса Расулуллоҳ соллаллоҳу алайҳи васаллам бомдод намозини ўқиб бўлгач, қуёш чиққунча намозгоҳларида ўтириб зикр қилардилар.\nНамоздан кейин одатда ўнг томондан, гоҳида эса чап томондан чиқиб кетардилар. Саҳобаларга рўпарў келганда, у зотдан эшитадиган биринчи гаплари:\n« رَبِّ قِنِى عَذَابَكَ يَوْمَ تَبْعَثُ عِبَادَكَ »\n«Робби қини ъазабака явма табъасу ибадака».\n«Бандаларингни тирилтирадиган кунда мени азобингдан поҳингда асрагин», деган муборак дуолари бўларди.\nҲужраларига кираётганда қуйидаги дуони айтардилар:\n«Аллоҳумма инни ас-алука хойрол мавлажи, ва хойрол махраж. Бисмиллаҳи, валажна. Ва Бисмиллаҳи хоражна. Ва ъала Роббина таваккална».\nМаъноси: «Аллоҳим, Сендан кириш ва чиқишнинг яхшилигини сўрайман. Аллоҳнинг номи билан кирдик, Аллоҳнинг номи билан чиқдик. Роббимиз Аллоҳга таваккал қилдик».\nУйга кирганларида биринчи қиладиган ишлари мисвок ишлатиш бўларди. Гарчи оғизлари мудом хушбўй бўлса-да, умматларига таълим бўлиши учун мисвок ишлатардилар.\nСўнг аҳлларига салом берар ва: «Эй аҳли байт, қандайсизлар?» – деб ҳол-аҳвол сўрардилар. Ҳар бир онамизнинг ҳужраларига кириб, алоҳида-алоҳида салом бериб чиқар ва уларнинг ҳақларига дуо қилардилар. Бирларининг ҳузурида узоқ қолиб кетмасдилар.\nБаъзи оналаримизни намоз ўқиётган ёки зикр билан машғул ҳолда топар ва уларни безовта қилмасдилар.\nБаъзан уйга кирганда оналаримиздан «Овқат борми?», – деб сўрардилар. Овқат бўлса, олиб келишарди. Кўпинча хурмо, ҳайс, пишлоқ, сут ва шунга ўхшаш енгил таом келтириларди.\nАгар таом бўлмаса, у зот: «Ундай бўлса, мен бугун рўзадорман», – деб нафл рўза тутардилар.\n «Муснад Ҳумайдий», «Муснад Аҳмад», «Саҳиҳ Бухорий» ва «Саҳиҳ Муслим» китобларига қаралсин.\n «Саҳиҳ Бухорий», «Саҳиҳ Муслим», «Муснад Аҳмад» ва «Тарихи Димашқ» китобларига қаралсин.\n «Саҳиҳ Бухорий», «Саҳиҳ Муслим», «Муснад Аҳмад» ва «Мустадрак Ҳоким» китобларига қаралсин\n «Саҳиҳ Бухорий», «Сунан Байҳақий», «Муснад Аҳмад» ва «Саҳиҳ Ибн Ҳиббон» китобларига қаралсин\n «Муснад Ибн Жаъд», «Саҳиҳ Муслим», «Муснад Абу Авона» ва «Далоилун нубувват» китобларига қаралсин\n «Саҳиҳ Муслим» китобига қаралсин.\n Ушбу дуони ётиш олдидан ҳам айтардилар.\n «Сунан Абу Довуд», «Мўъжамул кабир Табароний» ва «Жомеъул усул Суютий» китобларига қаралсин.\n «Муснад Аҳмад», «Ал-адаб ал-Муфрад», «Саҳиҳ Муслим», «Сунан Абу Довуд» ва «Сунан Насоий» китобларига қаралсин.\n Қуриган хурмо, ёғ ва пишлоқ аралаштириб тайёрланган таом\n Саҳардан кейин ҳеч нарса емаган киши катта чошгоҳга қадар рўзани ният қилса бўлади


Абитуриент 2020: Тест сынақларындағы өзгерислер ҳаққында » Informaсiyalɩq portal\nМәмлекетлик тест орайы тәрепинен тест сораўларын әпиўайыластырыў, абитуриентлерге жеңиллик ҳәм қолайлықлар жаратыў бойынша бир қатар жумыслар әмелге асырылмақта.\nАтап айтқанда, 2020-2021-оқыў жылында жоқары оқыў орынларының бакалавриатына кириў ушын өткерилетуғын кириў тест сынақларында тест сораўлары бойынша төмендеги өзгерислерди әмелге асырыў жобаластырылмақта.\nТест сораўларын әпиўайыластырыў:\n- Тест сораўлары әпиўайыластырылады дегенде жоқары оқыў орынларының бакалавриатына қабыллаў имтиханларында тек ғана әпиўайы тестлерден пайдаланылады, деп түсинип қалмаў керек.\n- Улыўма билим бериў пәнлеринен тест сораўлары 3 қыйыншылық дәрежесинде қәлиплестириледи. Бунда биринши қыйыншылық дәрежесиндеги тест сораўлары шешилиўи, орынланыўы аңсат болған сораўлар болып табылады.\n- Алдынғы жылларда өткерилген тест сынақларында пәнлерден 6 сораўға шекем биринши қыйыншылық дәрежесиндеги тест сораўлары берилген еди. Быйылдан баслап ҳәр бир вариантта қолланылатуғын биринши қыйыншылық дәрежесиндеги тест сораўларының саны орташа 10 сораўға жеткерилмекте.\nЖазыўсыз карта, кесте, сүўретли көринистеги тест сораўларының санын көбейтиў:\n- Абитуриентлер тест сораўларын логикалық пикир жүргизип, тез түсинип алыўы ушын быйылғы жылы тарийх, география пәнлери сыяқлы шет тили (инглис, немис, француз) пәнлеринен де сүўретли тест сораўлары қәлиплестирилмекте.\n- Сондай-ақ, биология ҳәм химия пәнлеринен сүўретли тест тапсырмаларының саны көбейтилмекте.\nАна тили ҳәм әдебияты пәнинен тест сораўларын әпиўайыластырыў:\n- Ана тили (қарақалпақ, өзбек, рус) ҳәм әдебияты пәнинен өз бетинше оқыў ушын усыныс етилген көркем шығармалардан тест сораўларының саны көбейтиледи.\n- Сондай-ақ, абитуриентлердиң логикалық пикирлеўин раўажландырыў мақсетинде текстли тестлер, яғный текст үстинде ислеў менен байланыслы болған тест сораўлары дүзилмекте.\n- Текстли тест сораўларында текст қурамындағы сөзлердиң дурыс қолланғанлығы ҳәм гәплердиң дурыс қуралғанлығын анықлаў, тексттеги сөзлердиң мәнилерин табыў және тексттиң тийкарғы мазмунын түсиниў талап етиледи.\nХимия ҳәм физика пәнлеринен теориялық тест сораўларының санын көбейтиў:\n- Химия пәнинен теориялық тест сораўларының саны көбейтиледи ҳәм лабораториялық жумысларға байланыслы тест сораўлары дүзилмекте.\n- Физика пәнинен де теориялық тест сораўларының саны көбейтилип, биринши қыйыншылық дәрежесиндеги тест сораўларының саны 6 сораўдан 10 сораўға шекем көбейтилмекте.\n- Сондай-ақ, абитуриентлерге қолайлық жаратыў мақсетинде «Турақлы физикалық бирдейликлер кестеси» ислеп шығылды ҳәм ол «Химиялық элементлердиң периодлық системасы» сыяқлы тест тапсырыў процесинде абитуриентлерге бериледи.\n19-05-2020, 19:12 |


ЎзА - Наманганда 4 минг 970 тонна – ўтган йилгига нисбатан 1 минг 520 тонна кўп балиқ етиштириш режалаштирилмоқда\n19.09.2017 15:26 Чоп этиш версияси\nБуни Наманган вилоятида амалга оширилаётган ишлар, эришилган натижалар мисолида ҳам кўриш мумкин.\nВилоятда айни пайтда 212 балиқчилик хўжалиги фаолият кўрсатмоқда. Ўтган йили 177 фермер хўжалиги ва 11 бошқа мулкчилик шаклидаги хўжаликлар томонидан 3 минг 550 тоннадан ортиқ балиқ етиштирилди. Банк кредити ва ташаббускорлар томонидан йўналтирилган 10 миллиард сўмдан зиёд сармоя ҳисобига 68 янги лойиҳа амалга оширилиб, 542 гектар майдонда янги сунъий ҳавзалар ташкил этилди. Бунинг самарасида 237 иш ўрни яратилди. Йил давомида бозорларда балиқ маҳсулотларининг нархи барқарор бўлишига эришилди.\nПрезидентимизнинг 2017 йил 1 майдаги “Балиқчилик тармоғини бошқариш тизимини такомиллаштириш чора-тадбирлари тўғрисида”ги қарори соҳа ривожида муҳим дастуриламал бўлиб хизмат қилмоқда.\nМазкур ҳужжат асосида “Ўзбекбалиқсаноат” уюшмасининг “Наманганбалиқсаноат” масъулияти чекланган жамияти ташкил этилгани вилоятда бу соҳани комплекс ривожлантириш борасида қўйилган муҳим қадамлардан бири бўлди.\nЖорий йилда вилоятда 4 минг 970 тонна, яъни ўтган йилгига нисбатан 1 минг 520 тонна кўп балиқ етиштириш режалаштирилган.\nПрезидентимиз қарорида алоҳида таъкидланганидек, балиқчиликда интенсив усулларни жорий этиш юқори самарадорлик омили бўлиб хизмат қилмоқда. Хусусан, балиқ боқишнинг қафас (садок) усулини қўллаш ҳар томонлама афзаллиги билан балиқчилик хўжаликлари имкониятларини кенгайтирмоқда. Шундан келиб чиқиб, бу йил Резаксой, Эски ер, Жийдалисой сув омборларига жами 140 қафас жойлаштирилди ва уларга 350 минг дона чавоқ ташланди.\nСоҳадаги яна бир эътиборга молик янгилик, жорий йилнинг ноябрь ойида Учқўрғон туманида совуқ сувда яшовчи қимматбаҳо форель балиғини боқишга ихтисослашган янги хўжалик ташкил қилиш кўзда тутилган. Қиймати 10 миллион долларга тенг мазкур лойиҳа “Ипотекабанк” вилоят филиали томонидан молиялаштирилади. Янги хўжаликда 300 янги иш ўрни яратилади.\nЖорий йилда вилоятда 23 янги балиқчилик хўжалиги ташкил этилиб, 119 гектар майдонни эгаллаган сунъий ҳавзаларга 260 минг донадан зиёд балиқ чавоғи ташланди. Бу вилоятда бугунгача етиштирилаётган балиқ маҳсулоти бир-икки йилда 180 тоннадан кўпроққа ортади, деганидир.\n– Булар айтишгагина осон, кўпчилик сувга чавоқни ташлаб қўйсанг бас, балиқ ўзи катта бўлаверади, деб ўйлайди, – дейди Чуст тумани Дўстларобод қишлоғидаги балиқчилик фермер хўжалиги раҳбари Д.Мадаминов. – Аслида, балиқчилик ғоят сермашаққат, жисмоний меҳнат билан бирга, билим ва тажриба талаб қиладиган соҳа. Озгина эътиборсизлик оқибатида ҳам балиқлар нобуд бўлиши мумкин. Тасарруфимиздаги 8 гектар сунъий кўлда балиқнинг дўнгпешона, оқ амур, сазан ва илонбош каби турлари боқилади. Куз охирида сунъий кўллар қуритилиб, ерга ишлов берилади. Ерни озиқлантириш учун гектарига бир тоннадан гўнг солинади. Бу баҳорда сув ҳавзасида балиқ учун тирик озуқа пайдо бўлишининг энг муҳим асосидир. Уруғлантириш жараёни икки-икки ярим ой давом этади. Уруғдан чиққан личинкалар бир йилдан сўнг чавоққа – яъни, бир сантиметрдан ўн сантиметргача бўлган майда балиқчаларга айланади. Бир гектар сув ҳавзасига 60-70 минг дона чавоқ солиб боқилса, 1-2 йилда тарози босадиган маҳсулотга эга бўлинади. Бир ойда кўлга 6-7 тонна омихта ем ташлаймиз. Бундан ташқари, бедазоримиз бор. Балиқларимиз янги ўрилган бедани, барра кўк ўтни иштаҳа билан ейди. Хуллас, балиқ дастурхонга тансиқ таом сифатида тортилгунга қадар жуда катта меҳнат ва маблағ эвазига келади.\nЕтилган ва тутилган балиқни узоқ вақт сақлашнинг иложи йўқ, тезроқ сотиш керак. Аммо маҳсулот ўта арзон сотилса, унга сарфланган меҳнат ва харажатни қопламайди. Фойда келтирмаган тармоқнинг эса келажагини порлоқ деб бўлмайди. Шунинг учун соҳа бардавомлигига эришишда балиқни қайта ишлаш, яъни консерва ишлаб чиқариш корхоналари ташкил этиш зарур. Узоқ муддатга мўлжалланган бу егуликлар эса омборхоналарда йиллаб турса ҳам сифати бузилмайди.\n– Вилоятда балиқни қайта ишлашни ривожлантириш бўйича муайян ишлар амалга оширилиб, истиқболли лойиҳалар ишлаб чиқилмоқда, – дейди Наманган вилояти қишлоқ ва сув хўжалиги бошқармаси сектор бошлиғи Ғ.Назаров. – Соҳа истиқболида етиштирилган балиқни бир неча тоифа ва турларга ажратиб, хилма-хил консерва ва увилдириқ тайёрлаш муҳим аҳамият касб этади. Бу борада бозорларимизда ҳозирча четдан келтирилган маҳсулотларнигина кўриш мумкин. Шундан келиб чиқиб, айни пайтда Поп туманида лойиҳа қиймати 450 миллион сўмлик, ойига 60 тонна балиқни қайта ишлаш қувватига эга корхона қуриш бўйича иш олиб борилмоқда.\nБалиқчиликни ривожлантириш нафақат иқтисодий, балки ижтимоий нуқтаи назардан ҳам муҳим аҳамиятга эга. Аҳоли саломатлигини муҳофаза қилиш, соғлом авлодни вояга етказишда витаминларга бой, шифобахш озиқ-овқат маҳсулотларининг ҳам алоҳида ўрни бор. Балиқ ана шундай маҳсулотлар сирасига киради.\n– Балиқ таркибидаги оқсил, Д витамини ва бошқа микроэлементлар инсон организми учун ғоят фойдалидир, – дейди вилоят соғлиқни сақлаш бошқармаси бош диетологи А.Мадалиев. – Фосфор, олтингугурт, ванадий каби минераллар организмнинг ўсишига, тўқималар тикланишига ёрдам беради. Балиқ гўшти янги тиш ва милклар шаклланиши, юз терисининг тиниқлашиши ва соч соғломлашувига ҳам фойдали. Бактериал инфекцияларга қарши курашади. Қондаги холестерин миқдорини назорат қилиши туфайли юрак хуружининг олдини олади. Чарчоқни бартараф этиб, танага куч-қувват ва шижоат бағишлайди. Ақлий ва жисмоний қобилият ривожланишига ижобий таъсир кўрсатади. Балиқ таркибидаги Омега-3 ва Омега-6 ёғ кислоталари инсон организмида ишлаб чиқилмаслиги боис, у фақат балиқ гўшти орқалигина организмга киради. Омега-3 ёғ кислотаси қон қуюқлашувининг олдини олади.\nМухтасар айтганда, балиқ етиштириш ва уни қайта ишлаш ҳажмини кўпайтириш, балиқ етиштиришнинг замонавий усулларини жорий этиш нафақат иқтисодий самарадорлик омили, балки аҳоли саломатлигини мустаҳкамлашда ҳам муҳим аҳамиятга эга.


Бугунги кунда мамлакатимизда инвестиция муносабатларини тартибга солиш турли соҳа ва тармоқлар бўйича қабул қилинган қонунлар билан амалга оширилиб келмоқда. Бундай амалиёт инвестиция соҳасининг ривожига тўсиқ бўляпти. Шунингдек, қонуности ҳужжатларининг кўплиги айрим ҳолларда соҳадаги қонунчилик мантиғининг бузилишига ва ҳуқуқий қарама-қаршиликларга (коллизияга) олиб келмоқда.\nБундай камчиликларни бартараф этиш, соҳани янада ривожлантириш мақсадида ишлаб чиқилган “Инвестициялар тўғрисида”ги қонун лойиҳаси Олий Мажлис Қонунчилик палатасининг 2019 йил 21 ноябрь куни бўлиб ўтган мажлисида депутатлар томонидан атрофлича муҳокама қилиниб, биринчи ўқишда қабул қилинган эди.\nАйни кунларда мазкур қонун лойиҳаси халқ вакиллари томонидан иккинчи ўқиш олдидан кенг муҳокама этилиб, такомиллаштирилмоқда. Пишиқ-пухта ҳолатга келтириляпти. Мазкур жараёнларда лойиҳанинг номланиши унинг мазмунидан келиб чиқиб, “Инвестициялар ва инвестиция фаолияти тўғрисида”ги деб қайта номланди. Шунингдек, ҳаволаки нормалар чиқарилиб, тўғридан-тўғри ишлайдиган моддалар киритилмоқда.\nБундан ташқари, инвестиция фаолиятининг асосий тамойилларига тегишли моддалар атрофлича кўриб чиқилмоқда. Кўрсатилган асосий тамойилларнинг мазмунини очиб берувчи алоҳида моддалар (мисол учун, 6-модда “Инвестиция фаолиятини амалга ошириш шартларнинг барқарорлиги тамойили” 19-моддага, 9-модда “Инвесторларни таҳқирлашга (дискриминацияга) йўл қўймаслик тамойили” 15-моддага) қонун лойиҳасининг тегишли моддаларига ўтказиляпти.\nҚонун лойиҳасини маромига етказиш ишлари давом этмоқда.\nКўришлар сони: 364


Мен имом бўлганимда - Tafsilot.uz\n22-июнь 2017, 23:14\nҲаммамиз болалигимизда иншо ёзганмиз... Менинг яна ёзгим келиб қолди. Мавзу:\n“МЕН ИМОМ БЎЛГАНИМДА!”\nҲаёл суришни яхши кўраман. Бир кун яна хаёл сурдим-у, хаёлимда имом бўлиб қолибман.\nМени ҳашаматли саройга чақиришди. Қарасам – тумонат одам! Ҳаммалари салобатли, виқорли одамлар! Ақлли эканликлари кўзларидан кўриниб турибди! Аксарлари – мендек имомлар. Юқорида эса каттамиз – муфтий ҳазратлари ўтирибди.\nБир маҳал саройнинг катта эшиги гумбирлаб очилди! Ишонмайсиз – Президент кириб келди! Сўз сўзлади! Роса куйиниб гапирди! Динимиз ФАҚАТ яхшиликдан иборат эканлигини айтди! Чин дилдан айтди! Билар экан! Тушунар экан!\nКейин баъзи бошқа гапларни ҳам гапирди...\nШунда мен тушундимки, у ҳали нималардандир хабари йўқ – ҳали билмайди!\nАммо у залда ўтирган тумонат одамга умид билан қаради! Ишонмайсиз менга, аммо, илтимос, ишонинг сўзимга – кўзларида бир жаҳон умид билан қаради, ўтинч ила қаради! “Менга ёрдам беринглар!” – деди!...\nУшбу иншони қўлим ёзаяпди, қалбим, вужудим ва кўзим эса – йиғлаб ўтиришибди.\nУшбу ёрдам сўровининг тагида нима ётганини ўйлаяпман...\nБу дегани – “сизлар олим кишиларсиз, кўп нарсаларни биласизлар, сизлардан умид қилмасам, бошқа кимдан умид қиламан, бошқа ким менга тўғрисини айтади, бошқа ким мени тўғрилаб қўяди, яхши насиҳатини қилади!” – дегани эмасми? “Мени рози қили учун эмас, Аллоҳ розилиги учун менга тўғри гапни сиз айтмасангиз, бошқа ким айтади!” – дегани эмасми? “Бошқалар ўз нафси куйида менга тилёғламачилик қиладиган пайтда, сиз аҳли илм ҳақни қарор топтирмасангиз, бошқа ким топтиради!” – дегани эмасми?\nБу гапларимнинг исботи – “Биз сизлардан ўрнак оламиз!” – дейилганидир!...\nАммо, назаримда, бу гапнинг яширин, ҳатто гапирувчининг ўзи ҳам билмайдиган маъноси бор! Бу маънони унинг тили билан унинг... қалби гапирди! Абадий жисми бўлмиш – руҳи гапирди!...\nМени ташлаб қўйманглар! – деб нидо қилди...\nБу гапга қулоқ тутиб, хулоса қилган бўлардим. ИМОМ, деган шараф ва масъулият мавзусини қайтадан уйлаб кўрардим. Ўзим бу масъулиятни кўтаролмаслигимни пайқасам, мендан яхшироғига ўрнимни бўшатиб берардим. Зеро...\nЗеро, ҳозир ТАРИХНИНГ ОЛАМШУМУЛ ОНИДА ЯШАЯПМИЗ!...\nОламшумул даврнинг эса олмшумул масъулияти бор. Алоҳида сўраладиган нарсалари бор! Зеро, бундай пайтда имкониятлар – яъники кўкдан ёғиладиган раҳматнинг кўлами ўзгача!\nЭнг юқори минбардан туриб, имомга қараб, “биз сиздан ўрнак оламиз!” – дейилди!\n“Биз – сиздан – ўрнак – оламиз!”...\nБундай пайтда ўрнак бўлолмасдан туриб, имом бўлишлик – оғир жиноят! Бундай пайтда имом бўла туриб, ҳою-ҳавасга берилиш, ҳақ йўлида шижоатсиз бўлиш, ўткинчи ҳаёт ғамида яшаш, дунё ғамида раҳбарларга тилёғламачилик қилиш, исломий одобга амал қилмаслик – оғир жиноят!\nБундай пайтда имом бўлганимда, албатта ва албатта муфтий ҳазратларининг қабулларига кириб, ўз таклифларимни айтган бўлардим. Энг аввало “менга ёрдам беринглар!” – деяётган кишига асл ёрдам уни кўкка кўтариш эмас, балки унга диний ҳақиқатларни ошкор этиш эканлигини айтардим. Чиройли қилиб, одоб билан, юксак савияда айтардим.\nУшбу иншо қалбимнинг тўридан чиқди. ТАРБИЯЧИМ унга неча баҳо қўяди, билмайман. Аммо, умидим шуки, Ўзининг олдида турганимда, У Ўз раҳмати ила менинг гуноҳларимнинг биттасини бўлса ҳам шу, иншоим сабабидан авф этади...